text: Lors li recorderent conment
   PageV02P211
   De lui ot parlé bonement.
   "Ne savons pas se l'amenez,
   Mais, s'il n'est ci, si le mandez.
   Car sachiez damage i aroit
   Trop grant, se il là ne venoit,
   Selonc ce k'avons entendu."
   Et Durbans leur a respondu
   Que il vient en la conpaignie :
   "Moult sui liez quant a desservie
   L'amistié de Cléomadès."
   À ce mot vint là Pinchonnès.
   Joians fu quant il entendi
   Que sa besoigne va ainsi
   Que cil ont iluec recordé
   Durbant et Sartant, et conté.
  